section_heading: Deveti dan - ponedjeljak 25. rujna 1944.
paragraph_text: Iako je odluka o povlačenju donesena ujutro, to se nije moglo napraviti prije nego što je pao mrak. Evakuacija preko rijeke dobila je naziv Operacija Berlin. U međuvremenu, dvije borbene grupe SS-a pokrenule su nove napade na džep koje su Britanci zadnjim snagama pokušavali odbiti. SS-ovci su od napada odustali tek nakon što su padobranci na sjevernoj strani Rajne uspjeli dobiti topničku podršku. Povlačenje je počelo u 22:00 sati uz pomoć Kanađana koji su prebacivali snage iz džepa na drugu stranu. Do svitanja je preko rijeke prebačeno ukupno 2398 vojnika, dok je njih tristotinjak, koji to zbog nedostatka mraka više nisu mogli, bilo prisiljeno predati se Nijemcima.